Sabies qu’èren darrèr d’aquera pujada o dera hilada de mates, mès que començave a hèr er efècte d’èster tota soleta e de rebrembar aqueres aventures qu’avia escotat sanglaçada un centeat de carrèrs des vibores e serpanhasses de tota classe; se me paralisaven es cames d’esglàs, sonque de pensar qu’entre era èrba que virava… e aguessa anat a cercar era bota entà béver un traguet se non aguessa sabut qu’oncle ne podie hèr burla.